Document ID: 32006D0589

KOMISJONI OTSUS,
31. august 2006,
millega tunnistatakse põhimõtteliselt täielikuks toimikud, mis on esitatud aviglütsiinvesinikkloriidi, mandipropamiidi ja meptüüldinokapi üksikasjaliku läbivaatuse jaoks seoses nende võimaliku lisamisega nõukogu direktiivi 91/414/EMÜ I lisasse
(teatavaks tehtud numbri K(2006) 3858 all)
(EMPs kohaldatav tekst)
(2006/589/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
ning arvestades järgmist:
(1)
Direktiiviga 91/414/EMÜ on ette nähtud ühenduses lubatud taimekaitsevahenditesse lisatavate toimeainete loetelu täiendamine.
(2)
Valent BioSciences esitas 27. oktoobril 2004 Ühendkuningriigi ametiasutustele toimiku toimeaine aviglütsiinvesinikkloriidi kohta koos taotlusega lisada kõnealune toimeaine direktiivi 91/414/EMÜ I lisasse. Syngenta AG esitas 13. detsembril 2005 Austria ametiasutustele toimiku toimeaine mandipropamiidi kohta koos taotlusega lisada kõnealune toimeaine direktiivi 91/414/EMÜ I lisasse. Dow AgroSciences esitas 12. augustil 2005 Ühendkuningriigi ametiasutustele toimiku toimeaine meptüüldinokapi kohta koos taotlusega lisada kõnealune toimeaine direktiivi 91/414/EMÜ I lisasse.
(3)
Ühendkuningriigi ja Austria ametiasutused on teatanud komisjonile, et esialgse läbivaatuse põhjal vastavad asjaomaste toimeainete kohta esitatud toimikud direktiivi 91/414/EMÜ II lisas esitatud andmete ja teabega seotud nõuetele. Näib, et esitatud toimikud vastavad ka direktiivi 91/414/EMÜ III lisas sätestatud andme- ja teabealastele nõuetele ühe asjaomast toimeainet sisaldava taimekaitsevahendi puhul. Vastavalt direktiivi 91/414/EMÜ artikli 6 lõikele 2 on asjaomased toimikud seejärel edastatud komisjonile ja teistele liikmesriikidele, samuti alalisele toiduahela ja loomatervishoiu komiteele.
(4)
Käesoleva otsusega tuleks ühenduse tasandil ametlikult kinnitada, et kõnealuseid toimikuid käsitatakse põhimõtteliselt vastavana direktiivi 91/414/EMÜ II lisas ja vähemalt ühte asjaomast toimeainet sisaldava taimekaitsevahendi puhul III lisas sätestatud andme- ja teabealastele nõuetele.
(5)
Käesoleva otsusega ei piirata komisjoni õigust nõuda taotlejalt täiendavate andmete või teabe esitamist, et selgitada teatavaid punkte nendes toimikutes.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ilma et see piiraks direktiivi 91/414/EMÜ artikli 6 lõike 4 kohaldamist, vastavad toimikud, mis on käesoleva otsuse lisas nimetatud toimeainete kohta esitatud komisjonile ja liikmesriikidele kõnealuste ainete lisamiseks kõnealuse direktiivi I lisasse, põhimõtteliselt kõnealuse direktiivi II lisas sätestatud andmete ja teabega seotud nõuetele.
Samuti vastavad kõnealused toimikud ühte asjaomast toimeainet sisaldava taimekaitsevahendi puhul, arvestades toimeaine kavandatud kasutusviise, kõnealuse direktiivi III lisas sätestatud andme- ja teabealastele nõuetele.
Artikkel 2
Referentliikmesriigid jätkavad asjaomaste toimikute üksikasjalikku läbivaatamist ning esitavad oma läbivaatuse tulemused ja soovitused asjaomaste toimeainete direktiivi 91/414/EMÜ I lisasse lisamise või lisamata jätmise kohta, samuti sellega seotud tingimused Euroopa Komisjonile niipea kui võimalik ja hiljemalt aasta jooksul alates käesoleva otsuse avaldamisest Euroopa Liidu Teatajas.
Artikkel 3
Käesolev otsus on adresseeritud liikmesriikidele.
Brüssel, 31. august 2006

Labels: 3
6